एक साथ... एक नई शुरुआत
कहा जा रहा है कि अमरीका को जितना सफ़ल होना था, हो चुका है,
कि हमारा देश उन्नति की चरम सीमा को पार कर चुका है।
वे आशा करते हैं आप अपने बच्चों से कहें
कि अमरीकी लोगों में अपनी समस्याओं से जूझने की इच्छाशक्ति समाप्त हो चुकी है,
कि भविष्य में त्याग अधिक और अवसर थोड़े होंगे।
मेरे साथी नागरिकों, मैं इस दृष्टिकोण को पूरी तरह नकारता हूँ।
हमें एकजुट होकर यहाँ से आगे बढ़ना होगा, इस दृढ़ संकल्प के साथ
कि कुछ वर्ष पहले एक महान जनरल ने जो कहा था, वह बिल्कुल सत्य है:
"विजय का कोई विकल्प नहीं है।"
रीगन की जीत
नवंबर 4, 1976
तीन, दो, एक...
इस समय जारी अंतरिक्ष की दौड़ में तनाव और बढ़ाता हुआ।
अंतरराष्ट्रीय अंतरिक्ष संधि का एक और उल्लंघन।
...कल एक और रूसी सैन्य उपग्रह ने
एक तीखी प्रतिक्रिया भड़काई...
मैं पूर्ण निष्ठा से अमरीका के राष्ट्रपति के पद का कार्यभार संभालूँगा।
...रीगन प्रशासन ने घोषणा की
कि वे निकाल रहे हैं अमरीका को...
आज यूनाइटेड किंगडम में पहले टेस्ट-ट्यूब शिशु ने जन्म लिया।
रोमन पोलेंस्की भागने की कोशिश के दौरान कैनेडियन सीमा पर गिरफ़्तार।
ब्रेज़्हनेव ने कहा अफ़गानिस्तान पर हमला ना करने का फैसला
जारी अंतरिक्ष की दौड़ में संसाधनों को अधिक विस्तृत ढंग से संकेंद्रित करने का हिस्सा।
जेम्सटाउन के लिए विकसित की गई तकनीक की मदद से परमाणु दुर्घटना बचा ली गई।
...अमरीकी सेना द्वारा रात के समय ईरानियों पर सहसा आक्रमण।
...पोलिश एकता व्यापार संघ के नेताओं को
आज ग्डैंस्क में गिरफ़्तार किया गया।
क्रिसलर कार्पोरेशन को बचाने से राष्ट्रपति रीगन का इनकार।
अमरीकी हॉकी टीम अधिक लोकप्रिय रूसियों को हराने में नाकाम।
...आश्चर्यजनक रूप से कड़ा मुकाबला, लगता है राष्ट्रपति रीगन
दूसरी बार जीत गए हैं, सीनेटर को हरा...
जॉन लेनन बाल-बाल बचे
जब एक संभावित हत्यारे की गोली चूक गई...
जॉन पॉल दो की आज सेंट पीटर्स स्क्वायर में गोली मार कर हत्या कर दी गई।
सोवियत यूनियन के नेता, लियोनिड ब्रेज़्हनेव की मृत्यु हो गई है।
यूरी आंद्रोपोव सोवियत यूनियन के अगले प्रधान-मंत्री होंगे।
...महारानी साहिबा से शादी का उपहार,
कॉर्नवॉल की डचेस, केमिला का जनता ने स्वागत किया।
नासा ने घोषणा की कि टेलीविज़न श्रृंखला, "स्टार ट्रेक" की
काल्पनिक स्टारशिप के सम्मान में पहले अंतरिक्ष यान का नाम ऐंटरप्राइज़ रखा जाएगा।
मेरा मानना है कि हमारे देश के ऊपर बहुत बड़ा ख़तरा मंडरा रहा है
और हर गुज़रते दिन के साथ यह ख़तरा बढ़ता चला जा रहा है।
अमरीकी मिसाइलों से रूसी सामरिक मिसाइलें अधिक बड़ी हैं,
बहुत ज़्यादा हैं और अधिक शक्तिशाली हैं।
यदि हम शांति की इच्छा करते हैं, तो अपनी शक्ति के बल पर ही उसे पा सकते हैं।
आज के दिन हम, पृथ्वी पर मानव की अंतिम बेहतरीन उम्मीद हैं।
हम जिन्होंने स्वयं को अतिसंवेदनशील बना लिया है।
सब लोगों की आँखें हम पर ही टिकी हुई हैं जब वे ऊपर की ओर
आकाश के सबसे ऊँचे पहाड़ को ताकते हैं
जहाँ हमने एक ऐसे शहर का निर्माण किया है जो संसार में आज़ादी की रोशनी लेकर आएगा।
जेम्सटाउन कॉलोनी 21 मई 1983
एक और पार्टी नहीं, कृपया।
वे मुझे पिछले हफ़्ते यहाँ एक जन्मदिन की पार्टी दे चुके हैं,
और अगले हफ़्ते एक जाने की सरप्राइज़ पार्टी देने वाले हैं।
यह तो कोई सरप्राइज़ नहीं हुआ।
यहाँ कुछ भी गुप्त रखना मुश्किल है।
देखो, सिनेटर टावर विनियोजन कमेटी में हैं।
जानती हूँ।
और शायद यह पार्टी उनका अपना विचार था।
उनके चीफ़ ऑफ़ स्टाफ़ ने कहा कि उन्होंने अपने हाथ से निमंत्रण-पत्र लिखा है।
अरे, मान जाओ, तुम्हें पता है कम से कम वहाँ बार बहुत अच्छी होगी।
ठीक है। पर उनसे कहना यह घर वापसी की स्वागत की पार्टी होनी चाहिए,
और जन्मदिन की पार्टी कतई ना हो।
मैं अब ऐसे और कोई बोर्ड या बैनर या टिकी मग नहीं देखना चाहती
जिन पर 4-0 लिखा हो।
क्या उन्होंने पूरा लुआउ वाला ताम-झाम किया?
परंपरा है।
मुझे यक़ीन है मैं उन्हें इसके लिए मना लूँगा।
शायद यह तुम्हारी बढ़ती उम्र से ज़्यादा नई नौकरी की ख़ुशी मनाने के लिए है।
इसके लिए धन्यवाद।
तुम अपना सूट नहीं पहनोगी?
कहीं देर ना हो जाए।
इस बार मैं अंदर रहूँगी।
सच में?
दो हफ़्ते अंधेरे में रहने के बाद भी तुम सूर्योदय नहीं देखना चाहती?
मैं वह देख चुकी हूँ।
अनगिनत बार देख चुकी हूँ।
नया बेस कमांडर उनके साथ गया है।
अगले हफ़्ते चाबियाँ सौंपने से पहले मैं उसे दोस्ती करने का मौका देना चाहती थी।
तो, जबकि सब लोग बाहर उस दृश्य का मज़ा ले रहे हैं,
पूरा बेस मेरे हवाले है,
शायद अंतिम बार।
और मैं इसके हर पल का मज़ा उठाऊँगी।
तो मैं तुम्हें और नहीं रोकूँगा।
तुम्हें प्यार करता हूँ।
मैं भी।
दस मिनट। घड़ियाँ मिलाओ।
मेरे पास घड़ी है, वुबो।
केवल इसलिए कि तुम्हारे पास करने को
कुछ दिलचस्प नहीं है तुम्हें टाइमकीपर बनने की ज़रूरत नहीं।
मेरे पास बहुत काम है।
इस समय, सूर्योदय को देखने के लिए सबसे बढ़िया स्थान पर रोवर को लगा रहा हूँ।
सच में, वुबो।
तुम चाँद को देखने से ज़्यादा समय तो
उस कैमरे में से देखने में बिताते हो।
पर आज मैं कुछ ख़ास फ़िल्माऊँगा।
आज तक किसी भी मनुष्य ने
शैकलटन के किनारे की दो शानदार चोटियों के बीच में से सूर्योदय को नहीं देखा है।
वापस जाकर एम्स्टर्डम में सभी लड़कियों को ज़रूर बताना
कि अपोलो 37 ने उन दो शानदार चोटियों के नाम
लैनी और स्क्विगी रखे थे।
मैं इसका ज़िक्र नहीं करूँगा।
जेम्सटाउन की कमांडर बोल रही हूँ।
ठीक है, लोगों, दस सेकंड।
दस सेकंड... मार्क।
सब लोग, नज़ारे का आनंद लेना।
अरे, वाह!
हाँ, यह हुई ना बात।
शानदार।
-वुबो। -हाँ?
उस स्क्रीन को घूरना बंद करो, पीछे मुड़ो और इस नज़ारे का मज़ा लो।
आज सुबह हम उठे उगते सूरज के साथ मुस्कुराए
तीन नन्हे पंछी मेरी दहलीज़ पर बैठे थे
मीठे-मीठे गाने गा रहे थे प्यारी धुनों वाले
कह रहे थे, यह मेरा संदेश है तुम्हारे लिए-ए-ए
-गा रहे थे, चिंता मत करो -चिंता मत करो
किसी भी चीज़ के बारे में
क्योंकि हर छोटी चीज़
ठीक हो जाएगी
-गा रहे थे, चिंता मत करो -चिंता मत करो
किसी भी चीज़ के बारे में
हर छोटी चीज़
फ़ॉर ऑल मैनकाइंड
चौबीस घंटे पहले
नासा - मार्गो मैडिसन बीस साल सर्विस पुरस्कार
ऐमा।
सुप्रभात, मिस. मैडिसन।
सुप्रभात। संदेश?
एक आपके कज़न, एडलाइ से है।
आपकी हिल्डी आंटी की सर्जरी बिना समस्या के हो गई
और उनके पूरी तरह ठीक हो जाने की आशा है।
मैंने फूल और एक नोट भेज दिया था
और हस्पताल की रसोई से कुछ ख़ास भिजवाने का इंतज़ाम कर दिया।
हिल्डी आंटी बिना बेकन वाली कोई चीज़ नहीं खाएँगी।
वे उनके लिए टर्की का बेकन छिपा कर देंगे।
कर पाएँ तो अच्छा है। और कुछ?
कई चीज़ें हैं। पर अभी तुरंत ज़रूरी कुछ नहीं है।
ठीक है, चलो दुनिया की बात करें।
स्काईलैब दूसरी पारी शुरू कर रहा है।
उनकी आज की योजना है अपोलो टेलीस्कोप माउंट से
सूर्य के बारे में और जानकारी एकत्र करना।
अंतरिक्ष यात्री कैंपबैल को अभी भी ज़ुकाम है, बेचारी।
पक्का करना वह फ़्लाइट सर्जन को हर घंटे अपना हाल बताती रहे।
उसका बस चला तो वह टालेगी।
है तो वह चालाक।
ऑर्बिटर, कॉन-टिकि स्काईलैब पर ही रुका हुआ है,
पर उसकी आज दोपहर फ़्लोरिडा में पुनःप्रवेश और लैंडिंग निर्धारित है।
बशर्ते तुम अपना चमत्कार कर दो।
मुझे काफ़ी हद तक यक़ीन है मैं वह कर पाऊँगी।
ज़्यादा बड़ी समस्या है उसे ध्रुवीय प्रक्षेपण के लिए राज़ी करना।
क्या तुम लाईं...
ओह, बढ़िया।
-कहाँ है वह? -किसी समस्या में बुरी तरह उलझा हुआ है।
डीओडी कॉम ने पैसिफिक मिसाइल रेंज पर एसैट परीक्षण समाप्त कर लिया है।
जनरल ब्रैडफॉर्ड को परीक्षण के प्रारंभिक परिणाम शायद मिल रहे होंगे... अभी।
ठीक है। आशा है यह काम करेगा।
बढ़िया।
बताती रहो।
निदेशक का दफ़्तर
कोलम्बिया चंद्रमा की कक्षा में नज़र रखे हुए है,
और घर का चक्कर काटते जेम्सटाउन के दल के साथ
उसका अगले हफ़्ते वापस घर आना तय है।
बीगल को आज पैड 39सी पर लेकर जाना था,
पर मुख्य इंजन के टर्बोपंपों में कुछ समस्याओं की ख़बर मिली है
जिसके कारण उसका प्रक्षेपण शायद एक-दो हफ़्ते बाद हो।
बढ़िया।
डिस्कवरी, एन्टरप्राइज़ और ऐन्डेवर अभी भी पश्चिमी तट पर तैयारी में हैं
जबकि एटलांटिस, विक्टोरिया और कौंस्टीट्यूशन अभी भी पामडेल में ओएमडीपी में हैं।
पाथफ़ाइंडर की थर्मल टाइल जाँच रिपोर्ट का क्या हुआ?
दिन के अंत तक डिजिटल मेल से आधिकारिक रिपोर्ट आनी चाहिए
पर ख़बर है कि बहुत बढ़िया नतीजा आया है।
नासा जॉनसन स्पेस सेंटर
जेम्सटाउन ने एक नए भूगर्भीय दावे की ख़बर दी है,
बेस से 30 किलोमीटर दूर एक जगह पर, जिसे "साइट 357/ब्रावो" नाम दिया गया है।
शुरुआती डेटा से संकेत मिले हैं कि वहाँ काफ़ी मात्रा में लिथियम हो सकता है।
अच्छी बात है ना।
उन्होंने रूसियों को बता दिया?
जी, मैम। सरकारी नोटिस की कागज़ी प्रति आपके इन-बॉक्स में है
और डिजीटल प्रति आपकी डी-मेल में है।
सुनिश्चित करना कि रूसी दूतावास को भिजवाने के लिए इस दावे का नोटिस
विदेश विभाग को दे दिया जाए।
अब एक नई प्रक्रिया है।
सरकार चाहती है कि खनिज संबंधी दावों की एक औपचारिक कागज़ी प्रति
अब सीधे रूसी राजदूत को दी जाए।
-उससे यक़ीनन काम तेज़ हो जाएगा। -हाँ।
और याद करा दूँ, कल सुबह हमारे समय के अनुसार, शैकलटन पर समारोह है
कहीं अगर आप वह जश्न देखना चाहो।
-क्या दो हफ़्ते हो भी गए? -जी, मैम।
-वहाँ ऊपर वे लोग बहुत उत्साहित हैं। -हमेशा होते हैं। दुआ करना।
-सुप्रभात। -सुप्रभात।
मैं तुम्हें बेहतर प्रिंटर दिलवा सकती हूँ।
हाँ, पर पेंटागोन से एक साल से पहले उसके लिए मंज़ूरी दिलवा दोगी?
नहीं, पर आज दोपहर ही एक नया प्रिंटर लगवा सकती हूँ।
एकदम नया, अभी डिब्बे में ही है।
आय का अपना अलग स्रोत होना अच्छा लगता होगा।
भई, पूँजीवाद काम की चीज़ है।
परीक्षण कैसा रहा?
तीस पन्नों का डेटा, सब में यही है कि हम चूक गए।
क़िस्मत ख़राब रही। पर आज के दिन में कुछ अच्छी चीज़ें भी हैं।
थलसेना-वायुसेना के मैच की एकदम आगे की टिकटें।
यह कैसे किया, ऐमा से व्हाइट हाउस में चोरी करवाई?
उसे इन चीज़ों का पुराना अनुभव है।
वाह। धन्यवाद। सच में।
इसके बदले क्या चाहिए तुम्हें?
यह एक उपहार है।
पर अगर तुम ऐमा को महसूस करवाना चाहो कि तुम उसकी कोशिशों के आभारी हो,
तो तुम कॉन-टिकि को आज रात ऐडवर्ड्स पर लैंड करने की अनुमति दे सकते हो।
और वैन्डनबर्ग से कुछ ध्रुवीय प्रक्षेपणों के लिए जगह बनवा सकते हो।
अच्छा, मैं कॉन-टिकि को ऐडवर्ड्स पर लैंड करने की अनुमति दे सकता हूँ
पर तुम्हें पता है पेंटागोन को वैन्डनबर्ग में
अरक्षित गाड़ियाँ और लोग पसंद नहीं आते।
छोड़ो भी, नेल्सन।
मेरे पास ऐडवर्ड्स में ऑर्बिटर एक के साथ एक खड़े हैं
और तुम्हारे पास प्रक्षेपण की तीन अवधियाँ हैं
सेना के अगले अंतरिक्ष यान की उड़ान निर्धारित होने से भी पहले।
मान जाओ।
मैं दल के लोगों से आँखों पर पट्टी बाँधने को कह दूँगी
ताकि वे ऐसी कोई चीज़ ना देखें जो नहीं देखनी चाहिए।
माफ़ करना।
काश मैं कर पाता, पर बर्लिन की घटना के बाद सब लोग अभी भी घबराए हुए हैं।
बर्लिन लगभग एक साल पहले था।
तो हालात उससे बेहतर नहीं हुए और कुछ तरीकों में तो बदतर ही हैं। तो, माफ़ करना।
ठीक है।
-कोशिश करना तो बनता था। -हाँ। यह लो।
नहीं। यह उपहार है।
सुना है इस साल फ़ाल्कन्स शायद बोल गेम में जा सकते हैं।
चलो, तुम्हारे मुँह में घी-शक्कर।
और, सुनो...
तुम्हारा मुझ पर एहसान रहा।
बिल्कुल रहा।
अच्छा, आगे बताओ।
-और क्या है? -हाँ, मैम।
पिछली तिमाही का लाभ-हानि का विवरण आपकी मेज़ पर रखा है,
और साथ में माइक्रोग्रेविटी सिलिकोन विकास पेटेंट से
होने वाली नई लाइसेंस की आय के अनुमान भी रखे हैं।
और मुझे प्रशासक पेन के दफ़्तर से एक डी-मेल आया है,
यह पूछने के लिए कि क्या आज रात आप और जनरल डिनर पर आ सकते हैं।
डिनर? उसके दिमाग में चल क्या रहा है?
शायद उस पाथफ़ाइंडर वाली चीज़ के लिए वह फिर आप पर दबाव डालेगा।
वह भी पीछा नहीं छोड़ता।
कहाँ? मामाज़ पोर्च पर ना हो।
वहीं है। उसे उनका खाना बहुत पसंद है।
हफ़्ता भर मेरे बालों से उनके मसालों की गंध आएगी।
-सुप्रभात, मिस मैडिसन। -सुप्रभात, मैम।
गैरी। हेलेना।
-उफ़, वह मुझसे नफ़रत करती है। -तुम्हें लगता है सब तुमसे नफ़रत करते हैं।
सब नहीं। केवल प्रबंधन वाले।
अगर यह सच होता, तो तुम प्रोग्राम में नहीं होते।
कभी-कभी सिस्टम में गड़बड़ हो जाती है।
मुझे तो यह तुम्हारा बेकार का डर लगता है।
मुझे पता चल जाता है जब लोग मुझे फँसाना चाहते हैं।
वह आज बदल जाएगा, है ना?
हाँ।
मुझे सुनाई नहीं दिया, कप्तान।
जी, हाँ।
आज तुम केवल एक दुखी वायु सेना के बस ड्राइवर नहीं हो
जो मरीन विमान-चालकों की तरह अंतरिक्ष में उड़ने के सपने देखता है।
आज तुम अपना लक्ष्य प्राप्त करोगे।
और तुम जवाब में ना स्वीकार नहीं करोगे।
वह ना तो कभी भी नहीं कहते।
वह बस पास आकर झुककर कहते हैं, "मैं तुम्हें बता दूँगा जब तुम तैयार हो जाओगे।"
एडमिरल काफ़ी सख्त चीज़ हैं और वह तुम्हारी बहादुरी से प्रभावित हो जाएँगे।
सुना है उन्हें लाल बालों वाले पसंद नहीं।
-हाँ, यह केवल अफ़वाह है। -अफवाहें हमेशा सही होती हैं।
अंदर जाओ और आगे की अनुमति प्राप्त करो।
या तुम यूँ ही बैठे रहो और अगले महीने मेरे स्काईलैब जाने पर मेरे पौधों को पानी देना।
वह इतने भी बुरे नहीं हैं, गैरी। सच में।
मुझे उनसे बहुत डर लगता है।
जाओ।
अंतरिक्ष-यात्रियों के चीफ़ का दफ़्तर
आ जाओ।
अरे, चीफ़। आपके पास एक मिनट होगा?
दिख नहीं रहा मैं पैबल बीच पर गोल्फ़ खेल रहा हूँ?
ओह, ठीक है।
-ठीक है, मैं थोड़ी देर में वापस आता हूँ। -मैं अपने दफ़्तर के कालीन पर हूँ।
जी। सही है।
मैं आपके लिए क्या कर सकता हूँ, श्री पिस्कॉटी?
वह, सर...
मैं आपसे अपने... अपने कैरियर के बारे में बात करना चाहता था।
तुम्हारा कैरियर? गुरुवार की सुबह बात करने के लिए काफ़ी भारी विषय है।
जी, सर।
मेरा मतलब, मेरा पूरा कैरियर नहीं। मैं आपसे बात करना चाह रहा था...
हाँ, हाँ, तुम्हें मुख्य दल में जगह चाहिए।
जी, सर...
पाथफ़ाइंडर पर।
पाथफ़ाइंडर पर?
वाह। काफ़ी ऊँची महत्वाकांक्षा है।
तुम्हें लगता है तुम अमरीका के नए यान की
पहली उड़ान के मुख्य दल में शामिल होने के लिए तैयार हो?
जी, सर।
उस वाहन में जो अंतरिक्ष यात्रा को पुनः-परिभाषित करेगा
और इस देश को मंगल और उससे आगे तक लेकर जाएगा?
जी, सर।
मुझे विमान चालक में महत्वाकांक्षा पसंद है।
तुम बहुत अच्छे अंतरिक्ष यात्री बनोगे।
धन्यवाद, सर।
मैं तुम्हें बता दूँगा जब तुम तैयार हो जाओगे।
मुझे यहाँ पर तीन साल हो गए हैं, सर।
मैंने ऑर्बिटर चालक, एलसैम चालक, चंद्रमा पूर्वेक्षक,
रोबोटिक आर्म्स विशेषज्ञ और खगोल-खगोलज्ञ बनने की योग्यता प्राप्त की है।
पाँच यानों की चंद्रमा उड़ानों और दो ऑर्बिटल मरम्मतों पर कैपकॉम रहा हूँ।
छः दलों का बैकअप रहा हूँ।
और मेरा निष्पादन मूल्यांकन लगातार 95वीं परसेंटाइल में रहा है।
मैंने वह सब किया है जो यह प्रोग्राम मुझसे चाहता था।
और अब तक, मैं अंतरिक्ष के केवल
इतना करीब गया हूँ कि पैड 39ए के ढांचे के ऊपर खड़ा हुआ हूँ।
मुझे फ़्लाइट क्यों नहीं मिल सकती?
मुझे लाल बालों वाले लोग पसंद नहीं। यह सब जानते हैं।
मुझे अवसर कब मिलेगा?
मेरा भरोसा करो जब मैं कहता हूँ कि जब तुम तैयार हो जाओगे...
मैं तुम्हें बता दूँगा।
अब, अच्छा रहेगा अगर तुम अपना पैर मेरी गेंद पर से हटा लो।
धन्यवाद।
तुम जाते हुए दरवाज़ा बंद कर देना।
रोटरी क्लब गॉर्डन 'गॉर्डो' स्टीवन्स
सौर पैनल जैसी कई नई और रोमांचक तकनीकों के विकास के साथ,
नासा यहाँ धरती पर काफ़ी महत्वपूर्ण योगदान कर रहा है।
अब भी, नए विद्युत वाहन
जो मूल रूप से चंद्रमा के रोवर के लिए बनाई गई बैटरियों से संभव हुए हैं,
वे ना केवल चंद्रमा की सड़कों पर, बल्कि यहाँ
हमारे अपने अमरीका की सड़कों पर भी नज़र आने लगे हैं।
और इसके साथ, आप मुझसे जो चाहे सवाल पूछ सकते हैं।
जी, सर?
अंतरिक्ष में आप लोग शौचालय कैसे जाते हैं?
तो मैं आपको बता दूँ, बिना गुरुत्वाकर्षण के,
वे हवा का खिंचाव इस्तेमाल करके सुनिश्चित करते हैं कि चीज़ें सही दिशा में जाएँ।
तो आप कह सकते हैं कि जब आप अंतरिक्ष में मल-त्याग करते हैं, चीज़ें बिखर सकती हैं।
जी।
यक़ीनन आपसे यह हर जगह कहा जाता होगा,
पर क्या आप हमें वह कहानी सुना सकते हैं कि आपने उस बेचारी लड़की को कैसे बचाया था
जिसकी चंद्रमा पर बाजू टूट गई थी?
जेम्सटाउन बेस पर वह काफ़ी मुश्किल हफ़्ता रहा था।
और उन दिनों चीज़ें अलग थीं।
बेस केवल एक कमरे का था।
तीन लोगों के रहने और काम करने के लिए मुश्किल से पर्याप्त जगह।
वैसा महल नहीं था जैसा अब है वहाँ।
नहीं, वे शुरुआती दिन थे।
हम उपनिवेशी थे और रूसी, वे इंडियन थे।
वह रहने के लिए आसान जगह नहीं थी,
और बहुत चीज़ों में गड़बड़ हो जाती थी।
उन दिनों काफ़ी उथल-पुथल थी।
और कभी-कभी...
अच्छी-भली योजनाएँ भी बिखर जाती हैं।
बेहतरीन उपकरण बंद हो जाते हैं।
बेहतरीन लोग भी ग़लती कर लेते हैं।
कभी-कभी सब गड़बड़ हो जाता है।
जो भी है...
वह मध्य रात्रि थी।
मैं अभी पूरी तरह जागा भी नहीं था जब अपने बिस्तर से बाहर निकला।
आ जाओ।
अरे, एड। एक मिनट होगा?
आज तो स्पेगैटी खाने की रात है। जानता हूँ। तुम्हें कार तक छोड़ने साथ चलूँ?
तो मैं सुनने के लिए तैयार हूँ।
देखो, राष्ट्रपति पाथफ़ाइंडर को लेकर थोड़े चिंतित हैं।
देखो, तुम्हें मेरी स्वीकृति की ज़रूरत नहीं है।
अंतरिक्ष उपकरण मेरे काम के दायरे से बाहर हैं बशर्ते कर्मी दल पर उसका असर ना हो।
जानता हूँ, पर व्हाइट हाउस चाहता है कि यह नासा का
सर्वसम्मति से फैसला हो।
तुम्हारा मतलब है वे नहीं चाहते प्रेस कहे
उन्होंने जेएससी के विशेषज्ञों की आपत्तियों को
दबाने के लिए फ़ौजी ताकत दिखाने की धमकी दी।
छोड़ो, एड, मेरे साथ मिल कर काम करो। अंततः तो हमें उस पर हथियार लगाने ही होंगे।
पहली फ़्लाइट पर ही इस क्षमता का परीक्षण क्यों ना कर लें?
हमें रूसियों को अपनी क्षमता दिखानी होगी। वे भी अपने यान का परीक्षण करने वाले हैं।
पर हम अभी से अपने अगले स्तर के यान का परीक्षण कर रहे हैं।
मार्गो बस अपने अधिकार-क्षेत्र को बचा रही है।
उसे डर है कि जैसे ही हमने पाथफ़ाइंडर पर हथियार डाले,
वह उसके अधिकार से बाहर निकलकर फ़ौजी संपत्ति बन जाएगा।
वह ग़लत नहीं है।
मेरा मतलब, मेरे आजकल पेंटागोन में मेरी इच्छा से ज़्यादा चक्कर लगते हैं,
और मैं यक़ीन दिलाता हूँ, वहाँ के सह मुख्य सेनाधिकारी
वैन्डनबर्ग के अपने बेड़े में पाथफ़ाइंडर को मिलाकर बहुत ख़ुश होंगे।
चाहे यह सच भी हो,
सबके लिए ढेरों नए यान हो जाएँगे... एक दिन।
देखो, मैं आज रात को मार्गो और जनरल के साथ डिनर कर रहा हूँ।
अगर मैं मार्गो को पाथफ़ाइंडर पर हथियार लगाने के लिए मना लूँ,
तो क्या तुम तैयार हो?
देखो, अगर तुम खाना खिलाकर मार्गो मैडिसन का मन बदल सकते हो,
तो तुम्हारे रास्ते में आने वाला मैं कौन होता हूँ?
यह तुम्हारी कार है?
अच्छी लगी?
अब कोई पेट्रोल नहीं डलवाना।
बस, प्लग डालो और एक बार चार्ज करके 60 मील चला लो।
-तुम्हें ये खिलौने काफ़ी पसंद हैं। -यह खिलौना नहीं है।
यह भविष्य है।
अच्छा, तो बताओ यह कितनी तेज़ चलती है?
पर्याप्त तेज़। 65 मील प्रति घंटा।
तो खिलौना ही हुई ना।
गति सीमा 55 है।
कुछ लोगों के लिए।
आउटपोस्ट
-...पच्चीस, छब्बीस... -हैलो, जान।
हैलो, जान।
-तो, सोचो क्या। -क्या?
पिछले महीने की रसीदों से जो मैंने पैसे बनाए
और एलपीएच निवेश फ़ंड का लाभांश मिलाकर, जिसमें तुम नहीं चाहते थे मैं निवेश करूँ...
गड़े मुर्दे उखाड़ती रहो।
मैं अगले महीने घर का दूसरा ऋण उतार पाऊँगी।
-निर्धारित समय से पूरा एक साल पहले। -वाह।
क्या बढ़िया काम किया है, जान।
बधाई हो।
धन्यवाद। मैं इसके लायक हूँ।
हाँ, बिल्कुल हो।
पूरी तरह इसके लायक हूँ।
मुझे मानना पड़ेगा, मैं सशंकित था।
जानती हूँ। भरोसा रखो, सारी ज़िंदगी मैं तुम्हें यह याद कराऊँगी।
इसका, मुझे पूरा यक़ीन है।
-मेज़ पर जगह बनाओ। -माफ़ करना।
बढ़िया। चलो बस...
-धन्यवाद। -मैं पूरा दिन इसके बारे में सोचता रहा।
अच्छा। चलो देखें।
बॉबी ने इसमें ऑरिगैनो बहुत ज़्यादा डाल दिया।
उसे लगता है वह स्वाद बना रहा है।
गार्लिक ब्रेड को स्वाद ना बनाए। यह बता दूँ।
चीज़ कहाँ है?
यहाँ है।
नहीं, चीज़।
तुम्हें पता है इनको क्या चाहिए।
छोड़ो, डैडी। यह असली पार्मेसन है,
वह हरे डिब्बे में प्लास्टिक की छीलन नहीं जिसे आप चीज़ कहते हैं।
ग्राहकों को वह पसंद है।
अब नहीं। अब हर रोज़ ताज़ा चीज़ कद्दूकस करते हैं।
मुझे चम्मच लेना पड़ेगा?
मैं इसे स्पेगैटी पर छिड़क भी नहीं सकता?
जानती हूँ, काफ़ी मुश्किल है। मैं करके दिखाऊँ?
बस...
-माँ, मुझे ब्रेड देंगी? -ज़रूर।
अरे, तुमने कॉलेज का सूचीपत्र देखा?
इसका मतलब है क्या तुमने विलियम एंड मैरी का
वह नया सूचीपत्र देखा जिसके कवर पर वह बड़ा तालाब बना है।
वह तालाब नहीं, झील है। मटोअका झील।
और वह अठारहवीं सदी में उपनिवेशियों ने बनाई थी,
और पूर्वी तट की सबसे सुंदर जगहों में से एक है।
क्या बात है।
नहीं, अभी नहीं पर देखूँगी।
खैर, उसकी चिंता मत करो। कोई जल्दी नहीं है।
तुम कहाँ जाना चाहती हो, यह पूरी तरह तुम्हारा निर्णय होगा।
विलियम एंड मैरी का पूरे देश में सबसे अच्छा अंग्रेज़ी का प्रोग्राम है,
और साथ ही, वहाँ का थियेटर प्रोग्राम भी शानदार है।
रुको, थियेटर? तुम अब थियेटर पढ़ने का सोच रही हो?
पता नहीं। शायद। ऐसे ही एक विचार आया।
नहीं।
इंजीनियरिंग, भौतिकी, कंप्यूटर विज्ञान। भविष्य इन्हीं में है।
तुम्हारे नंबर इतने अच्छे हैं कि जहाँ चाहो, वहाँ दाखिला मिलेगा।
पर हम किसी ख़ास कॉलेज या विषय के लिए दबाव नहीं डालेंगे, क्यों, डैडी?
हाँ, नहीं डालेंगे। बिल्कुल नहीं।
मुझे नमक दोगी?
वह शायद विलियम एंड मैरी के मग के पास पड़ा है।
तुम्हारी जो इच्छा हो, तुम वह पढ़ाई करो।
ठीक है, देखो तुम्हें किसमें दिलचस्पी है।
हाँ। इस सब के दौरान, असली चीज़ की खोज भी कर लेना।
-एड। -डैडी, कई बार कितने दकियानूसी हो जाते हो।
-छोड़ो भी। -देखो। यह ठीक तरह पिघलता नहीं।
बीच में मिलाओ। पिघल जाएगा।
-करके देखो। स्वादिष्ट है। -यह दान...
आगे और आने वाला है
अच्छा, हम वापस आ गए।
शायद अब वह आएगी। बत्ती जला दो। आवाज़ बढ़ा दो।
ज़रूर। अच्छा।
पता है जो नए टीवी आए हैं, उनमें रिमोट है और वे रंगीन हैं।
कल्पना कर सकते हो?
हाँ, पर कुछ चीज़ें कभी नहीं बदलनी चाहिए।
मेरी पहली मेहमान तीन बार अंतरिक्ष में जा चुकी हैं,
परिक्रमा करने में 4,000 घंटे बिता चुकी हैं।
पर इनका सबसे प्रसिद्ध मिशन अपोलो 25 था।
जब इन्होंने अपनी जान ख़तरे में डाल कर अंतरिक्ष यात्री मॉली कॉब को बचाया था।
क्या आपको वह याद है?
इनके शो में आने से हर बार ख़ुशी होती है। अमरीकी हीरो, ट्रेसी स्टीवन्स।
वाह। इसने पहना क्या हुआ है?
ज़्यादा कुछ नहीं।
आपको देखकर अच्छा लगा।
धन्यवाद। मुझे भी वापस आकर ख़ुशी हुई।
अब तक इसके पास कितनी पोशाकें होंगी?
मेरी जानकारी के अनुसार आप अभी दक्षिण अमरीका छुट्टी बिताकर आई हैं। यह सही है?
सही है। ज़्यादातर समय हम रियो में थे
और फिर कुछ दिन के लिए अरुबा गए
और अंत में वेगास गए,
और फिर आप सबसे मिलने ख़ूबसूरत बरबैंक में वापस आ गए।
ज़रूर आपकी छुट्टी का सबसे बढ़िया हिस्सा रहा होगा।
रॉनी और नैन्सी पक्का बिस्तर में बैठे यह देख रहे होंगे।
हाँ, अपने पाजामों में और वहीं पर मेज़ें लगाकर।
तो मैं पूछना चाहूँगा, यह आपकी उँगली में नई अंगूठी है?
हाँ।
और क्या इसका कोई ख़ास मतलब है?
है। जब सैम और मैं वेगास में थे, हमने शादी कर ली।
बधाई हो। वाह।
बहुत बढ़िया। अच्छा किया।
हे भगवान।
यार, इसका एक क्लोज़-अप दिखाओगे?
ओह। अरे, बाप रे।
यह क्या है, ट्रेस।
कितने समय से आप और सैम...
बस उठे और शादी कर ली, एक फ़ोन तक नहीं किया?
हम उनका नाम बोल सकते हैं ना?
बिल्कुल। सब जानते हैं सैम क्लीवलैंड कौन है।
ओह, अच्छा।
आपका मतलब क्योंकि वह जे. आर. जितना अमीर है?
क्या?
कल मशीन पर उनका एक संदेश था।
उन्होंने यह नहीं कहा कि शादी कर रही हैं।
थोड़ी अजीब सी लग रही थीं।
तो मुझे महत्वपूर्ण नहीं लगा, कि माँ तो ऐसी ही हैं।
मशीन पर संदेश छोड़ दिया।
हे भगवान।
आप दोनों आपके अंतिम मिशन के बाद मिले?
मैं जाकर अटारी खेलता हूँ।
जी, हाँ। मैं वापस आई वहाँ मरम्मत...
अरे, जिमी, रुको।
तुम्हें इस बारे में कैसा महसूस हो रहा है?
हम मिले और दोस्ती हो गई।
तुम्हारी माँ का सैम क्लीवलैंड से दोबारा शादी करना?
दरअसल, वह मज़ेदार था। देखो, सैम ने...
पता नहीं। शायद यह उनकी इच्छा है।
तो, आपकी सगाई को कितना समय हो गया?
सच तो यह है हमारी सगाई कभी हुई ही नहीं।
-हैलो? -नहीं हुई?
-हाँ। -तो वह बिल्कुल अप्रत्याशित था।
जी, हाँ। अनायास, अचानक,
जो चाहो कह लो।
-हाँ। -तुम यह बकवास देख रहे हो?
तुम्हारा मतलब श्रीमती ट्रेसी क्लीवलैंड को?
तुम्हें इसके बारे में पता था?
बिल्कुल नहीं।
हाँ। जैसा मैंने कहा हम अरुबा में थे...
-तुम ठीक हो? -हाँ। नहीं, पता नहीं।
मैं थोड़ा आराम करके आती हूँ।
उफ़, मतलब, मुझे पता था कि कभी ना कभी यह होगा, पर...
-पहले भी हो चुका है, तो बेशक़। -हाँ।
-इस बार, वह लग रहा था... -चलो, वह अब उसकी समस्या है।
तुम किसी का साथ चाहोगे?
थोड़े पैग वगैरह लगाने हों तो? या थोड़े से ज़्यादा?
नहीं, आभारी हूँ। मैं ठीक रहूँगा।
ठीक है।
तो हम एक छोटे से निजी बीच पर गए थे,
और सच बताऊँ, जॉनी,
मैंने वैसा सुंदर सूर्यास्त कभी नहीं देखा था।
मैं मज़ाक नहीं कर रही।
सूरज ढलना शुरू ही हुआ था,
और पानी पर रोशनी की रंगबिरंगी किरणें पड़ रही थीं।
और मैंने नीचे देखा और अचानक सैम को एक घुटने पर बैठे देखा।
और मैंने सोचा,
"अरे, बाप रे। इस आदमी की टाँग को क्या हो गया?"
पर मुझे समझ में आने लगा क्या हो रहा है।
और इससे पहले मैं कुछ सोच पाऊँ, उसके हाथ में अंगूठी थी और...
पनामा के नेता, उमर टोरियो,
जिनकी प्रजातांत्रिक क्रांतिकारी पार्टी ने...
...हाल ही में मार्क्सवादी-लेनिनवादी सिद्धांतों और विचारधारा में निष्ठा जताई,
एक पुरज़ोर माँग रखी है
कि अमरीका पनामा नहर का नियंत्रण पनामा के लोगों को सौंप दे,
जिस माँग को राज्य सचिव जॉर्ज शुल्ट्ज़ ने उतनी ही कड़ी भाषा में
अस्वीकार कर दिया।
स्काईलैब यू.एस. अंतरिक्ष स्टेशन
ह्यूस्टन, स्काईलैब।
सौर कोरोनाग्राफ प्रेक्षण शुरू करने के लिए तैयार।
अरे, सुप्रभात, स्काईलैब।
अब एक नए दल के साथ एक नया कैपकॉम है।
वैज्ञानिक उत्साहपूर्वक तुम्हारे टेलिमेट्री डेटा का इंतज़ार कर रहे हैं।
यह तुम हो, बिल? बड़ी जल्दी उठ गए आज।
लगता है आज तुम्हारी क़िस्मत ख़राब रही।
दरअसल, मैंने कल रात एक दाँव खेलने की कोशिश की,
पर अतिरिक्त 50 डॉलर के बदले सुबह की पारी करनी पड़ गई।
यह किसी अमरीकी खेल का मेरी ओर इशारा लग रहा है, बिल।
और एटीएम के विभिन्न चक्करों के बीच में तुम मुझे इसके नियम समझा देना।
मिलकर दिखाना आसान रहेगा।
अगली बार दुनिया में वापस आओगी, तो हमारे साथ खेल लेना।
यह ठीक रहेगा।
पर आशा है तुम यह नहीं सोच रहे कि मुझे आसानी से हरा लोगे।
मुझे ऐसा ख्याल भी नहीं आया।
अपना सारा वेतन लेती आना।
ठीक है। मैं एटीएम पैनल पर पहुँच गई हूँ।
एक क्रम शुरू कर रही हूँ।
कुछ एक्स-रे उत्सर्जन दिख रहा है।
और कणों की संख्या बढ़ रही है।
प्रतिकृति की प्रबलता तीस से ज़्यादा हो रही है।
पचास।
रुको ज़रा।
एक बड़ी, बहुत बड़ी सौर ज्वाला कोरोना में फैली हुई है।
कोई विशाल सौर प्रज्वाल लगती है, पर मैंने इतनी बड़ी पहले कभी नहीं देखी।
ह्यूस्टन, सौर ज्वाला अभी से 100,000 किलोमीटर लंबी हो गई है,
और मुझे प्रोटोन विकिरण की बौछार नज़र आ रही है।
इतनी बड़ी सौर प्रज्वाल, काफ़ी संभावना है
कि संचार स्पेक्ट्रम में व्यवधान पैदा होगा।
एफ़सीसी को चेतावनी देकर उन्हें उसके लिए तैयार कर दें।
फ़्लाइट, जेपीएल का अभी मेरिनर 14 प्रोब से संपर्क टूट गया है।
प्रोटोन विकिरण की एक तरंग आई और सब गायब। जैसे, नष्ट हो गया हो।
मेरिनर 14, बुध ग्रह की कक्षा के भीतर है।
तो यह प्रज्वाल से संबंधित तो नहीं हो सकता। यह बहुत तेज़ है।
यह प्लाज़मा मेघ इतनी तेज़ तो कभी नहीं चलते।
शायद, या हो सकता है हमने कभी उन्हें इतना तेज़ चलते नहीं देखा।
प्रबंधन के लोगों को यहाँ बुलाओ।
मीठे-मीठे गाने गा रहे थे
-प्यारी धुनों वाले -प्यारे-प्यारे
कह रहे थे, यह मेरा संदेश है तुम्हारे लिए-ए-ए
-गा रहे थे, चिंता मत करो -चिंता मत करो
किसी भी चीज़ के बारे में
क्योंकि हर छोटी चीज़
ठीक हो जाएगी
-गा रहे थे, चिंता मत करो -चिंता मत करो
किसी भी चीज़ के बारे में
कोरोना द्रव्य उत्पेक्षण की पुष्टि हो गई है।
यह बहुत बड़ी सौर घटना है।
यह आराम से एस5 के दायरे में है, हमारे रिकॉर्ड में जो भी है, हर किसी से बड़ी।
अब तक रिकॉर्ड की गई हर संख्या से बड़ी है, बस।
यह मसाले की खुश्बू है?
लगता है कुछ बिलियन टन सौर सामग्री
अंतरिक्ष में फेंकी जाएगी और हमारी ओर आएगी।
क्या यह ख़तरनाक है?
पृथ्वी का चुँबकीय क्षेत्र ज़्यादातर विकिरण को बाहर रखेगा,
तो पृथ्वी पर जीवन को ख़तरा नहीं है,
पर पृथ्वी के परिमंडल से जो भी बाहर हैं, वे ख़तरे में हैं।
जैसे कि स्काईलैब पर मेरे लोग?
उनका परिक्रमा का दायरा थोड़ा नीचे है
पर हमें उन्हें स्काईलैब के ज़्यादा सुरक्षित हिस्से में भेजना होगा।
डोरीन, तुम्हें सुरक्षित जगह जाना होगा।
कोलम्बिया अभी भी चंद्रमा की कक्षा में है। उसके दल को भी यही करना होगा।
चार्ली, उन्हें कहो मध्य-डेक के सुदृढ़ आश्रय में जाकर बैठ जाएँ।
जेम्सटाउन में भी यही, उन्हें बेस के सुरक्षित आश्रय में तुरंत पहुँचना होगा।
-ठीक है, फ़्लाइट। -वे तैयार होंगे। उन्हें प्रशिक्षण मिला है।
पर उन्हें इतना तेज़ यह करने का प्रशिक्षण नहीं मिला है।
आमतौर पर कोरोना द्रव्य उत्पेक्षण को सूर्य से चंद्रमा तक पहुँचने में कई दिन लगते हैं।
पर यह कोरोना द्रव्य उत्पेक्षण नहीं है। यह प्रोटोन विकिरण है।
यह ख़तरनाक है और प्रकाश की गति से तीस प्रतिशत गति पर आगे बढ़ रहा है।
जो बहुत ज़्यादा तेज़ है।
जेम्सटाउन से कहो आपातकालीन विद्युत क्रमाचार का पालन करें।
परमाणु रिएक्टर बंद कर दें, रिज़र्व विद्युत प्रयोग करें।
ठीक है।
-इसके वहाँ तक पहुँचने में कितना समय है? -तीस मिनट से कम।
विकिरण सीमा अतिरेक तक अनुमानित समय: 27 मिनट।
जेम्सटाउन की कमांडर सभी अंतरिक्ष यात्रियों को।
एक सौर तूफ़ान आने वाला है और वह बहुत भयंकर होगा।
हमारे पास आश्रय तक पहुँचने के लिए 27 मिनट हैं।
आप में से जो लोग समय पर जेम्सटाउन पहुँच सकते हैं,
आपको तुरंत चलना शुरू करना होगा।
अगर आप दूर हैं तो आपको वहीं कोई आश्रय-स्थल ढूँढना पड़ेगा।
कोई गहरी और अंधेरी जगह ढूँढो और वहीं टिक कर बैठे रहना। यह बुरा होने वाला है।
चलो, चलो!
वापस रोवर में चलो।
अपने ऑक्सीजन के स्तर का ध्यान रखना।
संदेश मिला।
शॉ, हमने आपातकालीन विद्युत क्रमाचार शुरू कर दिया है।
तुम अपने दल के साथ जाकर परमाणु रिएक्टर बंद कर दो।
ठीक है, जेम्सटाउन।
हम तुम्हारे लिए विद्युत साइकिल रोक कर रखेंगे।
जेम्सटाउन, मॉली बोल रही हूँ।
वुबो और मैं बहुत दूर हैं। वापस नहीं पहुँच सकते।
हम यहीं कोई आश्रय ढूँढेंगे।
मैं रोवर को बंद कर रही हूँ।
संदेश मिला।
सबसे अच्छा होगा, तुम्हारे और विकिरण के बीच तीन मीटर की रेगोलिथ हो।
पर वहाँ पर जो कुछ भी हो पाए, वह ठीक है।
शुभकामनाएँ। और अपने डोज़ीमीटर बैजों पर नज़र रखना।
वुबो, तुम कहाँ हो?
मैं बेस कैंप की ओर जा रहा हूँ।
लगभग दो किलोमीटर दूर हूँ,
पर काफ़ी ऊबड़-खाबड़ रास्ता है तो कम से कम 15 मिनट लगेंगे।
हाँ, मुझे भी इतना ही समय लगेगा।
बेस कैंप के साथ ही एक लावा ट्यूब है। मैं तुम्हें उसके अंदर मिलूँगी।
ठीक है।
पच्चीस मिनट।
समय मिलाओ।
क्या इससे जेम्सटाउन बेस के विस्तार की योजना स्थगित करनी होगी?
अभी पता नहीं है।
हमने इतने तीव्र तूफ़ान का पहले कभी सामना नहीं किया है।
क्या कोई संभावना है कि रूसी इसकी आड़ लेकर
कुछ क्षेत्र हथिया लें?
ऐसा लगता नहीं है, श्री राष्ट्रपति।
रूसी अंतरिक्ष यात्रियों को भी सुरक्षित स्थानों पर रहना होगा।
अंतरिक्ष यात्रियों को बता दीजिए हम उनके लिए प्रार्थना करेंगे।
जी, सर, बता दूँगा।
यह जेम्सटाउन का है?
ठीक है।
मैं अभी आती हूँ।
अभी नोराड से फ़ोन पर बात हुई।
वे रूस के ऊपर लगे हमारे पूर्व-चेतावनी उपग्रह
खोने के बारे में चिंतित हैं।
वे परमाणु हमले के दौरान विकिरण से बचाव के लिए तो सुदृढ़ किए हुए हैं
पर कोई नहीं जानता ऐसे हालातों में उनका क्या हाल होगा।
उनको बचाने के लिए हम कुछ कर सकते हैं?
ज़्यादा समय होता तो उन्हें निचली कक्षा में ले जा सकते थे,
पर अब यही ठीक रहेगा कि ऐसे ही रहें और देखते हैं क्या होता है।
अगर रूस पर से हमारी दृष्टि हट गई तो उनके हमला करने की हमें चेतावनी नहीं मिलेगी।
परमाणु हमला? क्यों?
इस तूफ़ान के कारण?
यह तो कोई बात नहीं बनती। यह दोनों पर बराबर प्रभाव डालेगा।
हम में से किसी को कोई फ़ायदा नहीं होगा।
हमें कभी पता नहीं चलेगा कि रूसी कब और क्यों पहले हमले का फ़ैसला कर लें।
इसलिए हमें लगातार रूसी मिसाइलों पर नज़र रखना ज़रूरी है।
देखो, शायद तुम्हें इस बात से बेहतर लगे,
वे भी अमरीका के ऊपर लगे अपने कुछ उपग्रह खो देंगे।
इससे तुम्हें बेहतर महसूस नहीं हुआ।
ब्रैडफ़ोर्ड बोल रहा हूँ।
काफ़ी संभावना है कि उत्तरी अमरीका पर से रूसियों की दृष्टि खो जाएगी।
मेरी सलाह है डेफ़कॉन 3 पर जाया जाए।
समझ गया।
रुको ज़रा। डेफ़कॉन 3?
वह तो परमाणु युद्ध से दो कदम ही दूर है। यह सौर तूफ़ान है।
अगर रूसियों की दृष्टि हम पर से हट गई तो वे चिंता करेंगे
कि शायद हम स्थिति का फ़ायदा उठाकर पहले हमला कर दें।
और उस स्थिति में वे अपनी मिसाइलें छोड़ सकते हैं
ताकि हम उन्हें धरती पर नष्ट ना कर पाएँ।
यह तो पागलपन है।
यही आशा करनी चाहिए।
नहीं, बस दबाव कम कर दो। हम बाद में टैंक फिर भर लेंगे।
संदेश मिला।
ठीक है। इसे सुरक्षित करो और पूरी तरह बंद कर दो।
चलो, जाने का समय हो गया।
आपके विचार में तूफ़ान कितनी देर चलेगा, चीफ़?
ह्यूस्टन चाहता है हम कम से कम तीन घंटे तक आश्रय में रहें।
वहाँ एयर फ़्रेशनर की ज़रूरत पड़ने वाली है।
अच्छा। आओ, चलो, चलो! तीन मिनट बचे हैं। जल्दी करो!
अच्छा, वुबो, मैं लावा ट्यूब के बाहर पहुँच गई हूँ।
वुबो, तुम्हें इतना समय क्यों लग रहा है?
वुबो?
वुबो। वुबो ऑकल्स, रिपोर्ट करो।
पृथ्वी से संपर्क... तीन...
दो... एक।
जेम्सटाउन कॉलोनी, यह ह्यूस्टन है। आपको संदेश मिल रहा है?
सिग्नल समाप्त अंतिम ज्ञात स्थान प्रदर्शित
जेम्सटाउन, ह्यूस्टन। संदेश मिल रहा है?
वुबो।
चलो, वुबो।
वुबी-वुबी-वू।
अब तुम मुझे डरा रहे हो।
ओह, यह क्या।
जेम्सटाउन कॉलोनी, ह्यूस्टन। संदेश मिल रहा है?
कैपकॉम, अब रुक जाओ।
अब हम इस तूफ़ान में घिर चुके हैं।
अब तो यह ख़त्म होने के बाद ही उनसे संपर्क हो पाएगा।
अंत में कितने लोगों की जानकारी मिली?
दस मिनट पहले, 14 आश्रय-स्थल में थे और तीन बेस से नज़र आ रहे थे।
चिंता मत करो। एलन उन्हें अंदर लेकर सुरक्षित कर लेगी।
मॉली और वुबो की क्या ख़बर है?
मॉली बहुत सख़्त जान है।
भरोसा रखो। वे ठीक रहेंगे।
तीन और उपग्रह। हे भगवान।
व्हाइट हाउस देश के लिए एक वक्तव्य जारी करके बताएगा,
इस तूफ़ान के बारे में और यह कि जल्दी ही रेडियो और टीवी में व्यवधान आ सकता है,
पर सब लोग ठीक रहेंगे।
बेहतर होगा अगर रीगन ख़ुद टीवी पर आकर लोगों को तसल्ली दे दें।
-वह ऐसा काम अच्छा करते हैं। -नहीं कर सकते।
राष्ट्रपति एयर फ़ोर्स वन पर हैं।
सह मुख्य सेनाधिकारी उन्हें हवा में ले गए
कि कहीं उपग्रह ब्लैकआउट के समय रूसी कुछ करने की कोशिश ना करें।
हम डेफ़कॉन 3 पर ही रहेंगे?
अभी के लिए तो हाँ।
तूफ़ान चंद्रमा पर पहुँचने वाला है।
मॉली, एलन बोल रही हूँ।
तूफ़ान कुछ सेकंड में पहुँचने वाला है।
सभी संचार बंद हो जाएगा। तो तुम्हें और वुबो को वहीं रहना होगा।
दोहराती हूँ, वहीं रहना जब तक मैं ख़तरे की समाप्ति का इशारा ना करूँ।
सुरक्षित रहना।
हे भगवान।
एक व्यक्ति कितना विकिरण सहन कर सकता है?
यह अलग-अलग है...
आपके लिंग, वज़न, उम्र और कई अन्य कारकों के अनुसार।
पर मूल रूप से, दस मिलिरेम की मात्रा छाती का एक्स-रे कराने के जैसी है।
एक हज़ार रेम तुम्हें एक घंटे में मार देगी।
और उसके बीच की मात्रा में संपर्क में आए,
तो कुछ समय बाद, कैंसर की संभावनाएँ
अधिक से अधिक बढ़ती जाएँगी।
उसके बाद तो क़िस्मत की बात है।
हर अंतरिक्ष यात्री एक डॉज़ीमीटर बैज पहनता है।
उनके चंद्रमा पर रहने के दौरान वह उनके विकिरण के साथ संपर्क की जाँच करता है।
अगर बैज हरा है...
तुम्हारा शरीर साफ़ है।
अगर बैज लाल हुआ...
तुम मर जाओगे?
वह अच्छा नहीं होगा।
ऐसा कह सकते हैं।
वह बिल्कुल भी अच्छा नहीं होगा।
वुबो।
उपशीर्षक अनुवादक: मृणाल अग्रवाल